ทำบุญ+ท่องเที่ยว (ต่อ) เข้าพรรษาภาคกลาง+กทม.
ซอกแซกสัปดาห์ที่แล้วเกิดความผิดพลาดอย่างใหญ่หลวง จำเป็นที่จะต้องนำมากราบขออภัยและแก้ไขเสียให้ถูกต้องในสัปดาห์นี้ (,ใกล้ถึงวันเข้าพรรษา 2562 ทำบุญ+ท่องเที่ยวที่ไหนดี?,),นั่นก็คือการเขียนชื่อวัดสำคัญยิ่งวัดหนึ่งอันเป็นที่เคารพบูชาของคนไทยทั้งประเทศผิดถึง 2 ครั้ง 2 หนในคอลัมน์เดียวกัน ได้แก่ วัดราชบพิธสถิตมหาสีมารามราชวรวิหาร ที่เรียกกันสั้นๆว่า วัดราชบพิธ ซึ่งซอกแซกสัปดาห์ที่ผ่านมาเขียนเป็น วัดราชบพิตร,มาเห็นในตอนตีพิมพ์ไปครบ 2 กรอบแล้วจะแก้อย่างไรก็แก้ไม่ได้ ต้องขอขอบคุณท่านผู้อ่านที่กรุณาโทรศัพท์มาหลายรายและจดหมายมาหลายฉบับทักท้วงข้อผิดพลาดในครั้งนี้,คงไม่แก้ตัวอะไรเพราะการทำงานแบบวันต่อวันมักมีคำผิดพลาดเกิดขึ้นเสมอ แม้จะระวังตัวอย่างมากแล้วก็ตาม จึงขอน้อมรับ ความผิดพลาดทั้งหมดไว้อีกครั้งหนึ่ง,ล่าสุดนี่ก็บอกกับน้องๆฝ่ายพิสูจน์อักษรไว้แล้วว่าเห็นอะไรผิด อะไรไม่ถูกต้อง น้องๆแก้ได้เลย อย่าเกรงใจ โดยเฉพาะคอลัมน์ของหัวหน้าทีมซอกแซกทุกคอลัมน์ช่วยดูเยอะๆหน่อย เพราะพอเริ่มเป็น สว. ก็มักจะหลงๆลืมๆ ตอนตรวจปรู๊ฟเองจะผ่านตาหรือหลงหูหลงตาอยู่เสมอๆก็ต้องอาศัยน้องๆหลานๆนี่แหละช่วยเป็นดาบ 2 ตรวจสอบให้อีกครั้ง,สรุปว่าเทศกาลเข้าพรรษาปีนี้ขอเชิญไป เดินเทียน และ ตักบาตรดอกไม้ ที่ วัดราชบพิธสถิตมหาสีมาราม กันด้วยนะครับ อย่าไป วัดราชบพิตร ที่เขียนไว้ในฉบับที่แล้วเด็ดขาด เพราะไม่มีวัดชื่อนี้ในประเทศไทยอย่างแน่นอน,ไหนๆก็ผิดไปแล้ว และกราบขออภัยเรียบร้อยแล้ว อย่ากระนั้นเลย ขออนุญาตเขียนถึงงานเทศกาลเข้าพรรษา 2562 ต่ออีกสัปดาห์ก็แล้วกันครับ,เนื่องเพราะบนโต๊ะหัวหน้าทีมซอกแซกวันนี้ก็ยังมีข่าวคราวการจัดงานเนื่องในเทศกาลเข้าพรรษาวางอยู่อีกหลายฉบับ ทั้งใน กทม.และจังหวัดใกล้เคียง จะปล่อยให้ผ่านไปโดยไม่เขียนถึงก็รู้สึกเสียดาย,ข่าวแรกก็คือ งานประเพณีแห่เทียน พรรษาของจังหวัดสุพรรณบุรี ซึ่งจะมีขึ้นในวันที่ 16 และ 17 กรกฎาคมนี้ โดยในวันที่ 16 จะมีขบวนแห่เทียนพรรษาอันยิ่งใหญ่ตระการตาของแต่ละอำเภอในจังหวัดสุพรรณบุรีมารวมตัวกัน ณ วัดป่าเลไลยก์วรวิหาร ไม่ต่ำกว่า 20 คัน,งานจะเริ่มตั้งแต่ 15.00 น. นักท่องเที่ยวสามารถแวะเข้าชมได้,ต่อมาในวันที่ 17 กรกฎาคม จะมีพิธีเปิดงานตั้งแต่เวลา 08.00 น. ณ บริเวณหน้าแขวงทางหลวงสุพรรณบุรีที่ 1 โดยจะมีการแสดงศิลปวัฒนธรรมของ วิทยาลัยนาฏศิลปสุพรรณบุรี และการเคลื่อนขบวนแห่เข้าสู่ วัดป่าเลไลยก์วรวิหาร อีกครั้ง เพื่อร่วมในพิธีถวายเทียนพรรษาแด่เจ้าคณะจังหวัดและเจ้าคณะอำเภอทั้ง 10 อำเภอ ในเวลาประมาณ 14.00 น.เป็นต้นไป,จากสุพรรณบุรี ย้อนกลับมาที่ สิงห์บุรี สู่ วัดจินดามณี ตำบลบ้านแป้ง อำเภอพรหมบุรี ซึ่งจะมีงานประเพณี แห่เทียนพรรษา ยายดอกไม้ ประจำปี 2562 ในวันที่ 16 และ 17 กรกฎาคมเช่นกัน,คำว่า ยายดอกไม้ หมายถึงการใส่บาตรด้วยดอกไม้นั่นเอง เป็นภาษาโบราณของบรรพบุรุษพี่น้องชาวตำบลบ้านแป้งที่เป็นลาวจากเวียงจันทน์ อพยพมาพึ่งพระบรมโพธิสมภารพระมหากษัตริย์ไทย ตั้งแต่รัชกาลที่ 3 และได้นำการตักบาตรด้วยดอกไม้มาเผยแพร่จนกลายเป็นประเพณีของชาวตำบลบ้านแป้ง อำเภอพรหมบุรี มาจนถึงวันนี้,สำหรับปีนี้กิจการงานบุญต่างๆ รวมทั้งการเวียนเทียนจะเริ่มในวันที่ 16 ก.ค. ส่วนการใส่บาตรดอกไม้ หรือ ยายดอกไม้ จะจัดขึ้นในช่วงบ่ายๆ ของวันที่ 17 กรกฎาคม,อีกหนึ่งงานของภาคกลางที่มีข้อมูลอยู่บนโต๊ะของทีมงานซอกแซก ได้แก่งาน ประเพณีแห่เทียนพรรษา อำเภอสวนผึ้ง ประจำปี 2562 ซึ่งเขียนมาเพียงสั้นๆว่า ขอเชิญร่วมงานประเพณีแห่เทียนพรรษาอำเภอสวนผึ้ง ระหว่าง 16-17 ก.ค.นี้ ณ เทศบาลตำบลชัฏป่าหวาย อำเภอสวนผึ้ง จังหวัดราชบุรี โดยจะมีกิจกรรมต่างๆ มากมาย อาทิ การประกวดรถบุปผชาติ และรถเทียนพรรษาพร้อมขบวนแห่ของวัดต่างๆในอำเภอสวนผึ้ง ตลอดจนร่วมทำบุญและชมนิทรรศการพุทธศาสนา รวมถึงชมและซื้อสินค้าโอทอปที่มีชื่อเสียงของจังหวัดราชบุรี,ส่งท้ายด้วยงานใหญ่อีกงานที่จะจัดขึ้นใน กทม.นี่เอง โดยคณะผู้จัดได้ส่งข่าวมาถึงทีมงานยาวเหยียด สรุปข้อใหญ่ใจความได้ว่า อภิมหาศูนย์การค้า ดิไอคอนสยาม ร่วมกับพันธมิตรจะจัดงาน ไอคอนสยาม ร้อยล้านใจเป็นเทียนไทย ให้เรืองรอง (The ICONIC Candle Festival) เริ่มตั้งแต่ 12 กรกฎาคมไปจนถึง 17 กรกฎาคมนี้,พบกับประติมากรรมต้นเทียนแกะสลักรางวัลชนะเลิศเมื่อปีกลายจากจังหวัดอุบลราชธานี พร้อมด้วยเทียนของจังหวัดต่างๆครบทั้ง 77 จังหวัด ณ บริเวณริเวอร์พาร์ค หรือสวนริมนํ้าสว่าง– ไสวตลอดงาน โดยจะมีการแสดงศิลปวัฒนธรรมต่างๆ เพื่อแซ่ซ้องบูชามหาต้นเทียนสลับไปเรื่อยๆ,ส่วนในบริเวณรัษฎา ฮอลล์ ชั้น 1 จะมีการแสดงนิทรรศการประวัติความเป็นมาของเทศกาลเข้าพรรษา และการสาธิตแกะสลักเทียนโดยช่างฝีมือจากจังหวัดอุบลราชธานี พร้อมด้วยกิจกรรมเวิร์กช็อปประดิษฐ์ดอกไม้ขี้ผึ้งและเทียนเข้าพรรษาในรูปแบบต่างๆ,นี่ขนาดสรุปย่อๆนะครับ ยังรู้สึกตื่นตาตื่นใจจนอยากจะไปเห็นของจริงโดยเร็ว,ทีมงานซอกแซกขอเชิญชวนอีกครั้ง เทศกาลเข้าพรรษาเป็นเทศกาลบุญที่สำคัญยิ่งของคนไทย มีโอกาสไปร่วมงานบุญต่างๆที่จัดขึ้น ณ ที่ใดก็ขอให้ไปร่วม ณ ที่นั้นด้วยเถิดนอกเหนือจากงานใหญ่ที่แนะนำมาตลอด 2 สัปดาห์นี้แล้วยังมีงานทั่วๆไปของแต่ละท้องถิ่นอีกมากมาย ไม่สามารถจะนำมาเขียนได้หมด,อย่าลืมแวะไปร่วมด้วยนะครับ ไม่ว่างานเล็กงานใหญ่ได้บุญเท่ากันทั้งนั้นละโยม.,ซูม
ทีมงานซอกแซกขอเชิญชวนอีกครั้ง เทศกาลเข้าพรรษาเป็นเทศกาลบุญที่สำคัญยิ่งของคนไทย มีโอกาสไปร่วมงานบุญต่างๆที่จัดขึ้น ณ ที่ใดก็ขอให้ไปร่วม ณ ที่นั้นด้วยเถิด
งานประเพณีแห่เทียน,วันเข้าพรรษา,ซูมซอกแซก,ซูม,เทศกาลเข้าพรรษา,ข่าวทั่วไป